
PATVIRTINTA
Vilniaus miesto savivaldybės 
administracijos direktoriaus
2020 d. birželio 17 d. 
įsakymu Nr. 30-1384/20

 
VAIKŲ VASAROS STOVYKLŲ KONKURSO NUOSTATAI


I SKYRIUS
BENDROSIOS NUOSTATOS

1. [bookmark: _Hlk35848907][bookmark: _GoBack]Vaikų vasaros stovyklų konkurso nuostatai (toliau – Nuostatai) nustato vaikų vasaros stovyklų, kuriose vasaros atostogų metu organizuojama neformaliojo vaikų švietimo veikla, vykdoma kartu su maitinimo ir (arba) apgyvendinimo paslaugomis (toliau – stovyklos), konkurso (toliau – konkursas) organizavimo tvarką, prioritetus, dokumentų pateikimo konkursui tvarką, reikalavimus stovyklų vykdytojams, projektų svarstymą ir finansavimą, finansavimą gavusių įstaigų įsipareigojimus ir jų vykdymo tikrinimo tvarką.
2. Konkurso organizatorė yra Vilniaus miesto savivaldybės (toliau – Savivaldybė) administracija.
3. Lėšos stovykloms finansuoti skiriamos iš Lietuvos Respublikos švietimo, mokslo ir sporto ministerijos asignavimų (toliau – valstybės lėšos).
4.  Konkursas organizuojamas vadovaujantis Lietuvos Respublikos švietimo, mokslo ir sporto ministro 2020 m. birželio 2 d. įsakymu Nr. V-823 „Dėl Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo ir lėšų skyrimo savivaldybėms“.  
5. Konkurso tikslai:
5.1. skatinti turiningą vaikų vasaros poilsį, sudarant sąlygas vaikų saviraiškai, fiziniam aktyvumui, sveikai gyvensenai, įvairiapusiam ugdymui;
5.2. užimti kuo daugiau Vilniaus miesto mokyklose besimokančių vaikų stovyklose;
5.3. [bookmark: _Hlk33014497]sudaryti kuo palankesnes sąlygas vaikams, esantiems jautresnėje socialinėje situacijoje. Vaikai, esantys jautresnėje socialinėje situacijoje šiuose nuostatuose apibrėžiami taip: 
5.3.1. vaikai (7–18 metų amžiaus) iš socialinės rizikos šeimų, vaikai, kuriems nustatyta minimali priežiūra, vaikai, kuriems nustatyta laikinoji ir (ar) nuolatinė globa;
5.3.2.  vaikai iš šeimų, kurios gauna socialinę paramą pagal Lietuvos Respublikos socialinės paramos mokiniams įstatymą, daugiavaikių šeimų ir (arba) minimalias pajamas gaunančių šeimų vaikai (pagal Lietuvos Respublikos išmokų vaikams įstatymą);
5.3.3. vaikai iš šeimų, gaunančių socialinę pašalpą pagal Lietuvos Respublikos piniginės socialinės paramos nepasiturintiems gyventojams įstatymą;
5.3.4. vaikai, turintys specialiųjų ugdymosi poreikių;
5.3.5. vaikai, turintys negalią (iki 21 metų);
5.3.6. vaikai, esantys sunkioje situacijoje, – pagal ugdymo įstaigos vaiko gerovės komisijos rekomendaciją;
5.4. skatinti švietimo, kultūros, sporto ir kitas įstaigas bei organizacijas, laisvuosius mokytojus (toliau – Pareiškėjas) aktyviai dalyvauti užimant vaikus vasaros atostogų metu. 
6.  Konkursui teikiamos Stovyklų programos, kuriomis numatoma užimti tik Vilniaus miesto savivaldybės teritorijos mokyklose besimokančius pagal pradinio, pagrindinio ir vidurinio ugdymo programas, vaikus.
7.  Valstybės biudžeto lėšos skiriamos dieninėms, stacionarioms stovykloms (su laikinu apgyvendinimu) ir mobilioms stovykloms (stovyklaujama keliaujant).





II SKYRIUS
REIKALAVIMAI STOVYKLOS ĮGYVENDINIMUI

8. Stovyklos gali būti vykdomos specialiai vaikų vasaros poilsiui pritaikytose stovyklose, bendrojo ugdymo mokyklose, neformaliojo vaikų švietimo, kitose įstaigose, kurių patalpos ir aplinka pritaikyta tokiai veiklai; stovyklavietėse, kurios yra įrengtos poilsiui su nakvyne skirtoje teritorijoje (sudarytos sąlygos palapinėms, laikiniems ar mobiliems nameliams statyti, higienos poreikiams tenkinti, laužui kurti, atliekoms sudėti) ir panašiai.
9.  Stovyklų vadovai Lietuvos Respublikos įstatymų nustatyta tvarka atsako už poilsiaujančių vaikų saugumą, sveikatos priežiūrą, higienos sąlygas ir poilsio organizavimo kokybę bei skirtų lėšų tinkamą naudojimą.
10. Stovykloje ne daugiau kaip 15 vaikų grupei skiriamas vienas vadovas, 15 neįgalių vaikų – ne mažiau kaip 2 vadovai. Konkretų vadovų skaičių, atsižvelgdamas į stovyklos specifiką, mokinių amžių ir jų specialiuosius poreikius, nustato stovyklos organizatorius. 
11. Pareiškėjo organizuojamos stovyklos vienoje pamainoje turi būti užimta ne mažiau kaip 15 vaikų. Vaikai turi būti užimti ne mažiau kaip 4 valandas per dieną be pertraukų.
12. Rekomenduojama stovyklas organizuoti atskirai 3 amžiaus grupių vaikams: 6–10 metų vaikams, 11–14 metų vaikams ir 15–18 metų 
13. Rekomenduojama organizuojant stovyklą mokykloje 7–10 metų amžiaus vaikų grupei pasitelkti vyresnių klasių mokinius įgyvendinant stovyklą ir įskaitant jiems socialinės veiklos valandas.
14. Stovykla turi būti organizuojama vasaros laikotarpiu, stovyklos gali būti organizuojamos ir už Lietuvos Respublikos ribų.
15. Vienos stovyklos pamainos trukmė turi būti 5–19 kalendorinių dienų.
16. Pareiškėjas konkursui gali teikti tik vieną paraišką.
17. Viena organizacija gali organizuoti neribotą skaičių stovyklos pamainų, vienas vaikas už valstybės lėšas gali ilsėtis ne ilgiau kaip 18 kalendorinių dienų.
18. [bookmark: n_3][bookmark: _Hlk42861324]Vaikams iš šeimų, kurios gauna socialinę paramą pagal Lietuvos Respublikos socialinės paramos mokiniams įstatymą, poilsiaujantiems mokyklos organizuojamoje vasaros poilsio stovykloje, lėšos maitinimui skiriamos vadovaujantis Mokinių nemokamo maitinimo tvarkos aprašu, patvirtintu Vilniaus miesto savivaldybės tarybos 2011 m. birželio 28 d. sprendimu Nr. 1-114 „Dėl Kreipimosi dėl socialinės paramos mokiniams tvarkos, Mokinių nemokamo maitinimo tvarkos ir Paramos mokinio reikmenims įsigyti tvarkos aprašų tvirtinimo“ (Vilniaus miesto savivaldybės tarybos 2019 m. sausio 9 d. sprendimo Nr. 1-1876 redakcija) (tokiems vaikams lėšų maitinimui stovykloje numatyti nereikia).
19. Siekdami užtikrinti viešąjį interesą ir įgyvendinat Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo nuostatas, Stovyklos organizatoriai įsipareigoja pasirašyti sutartį raštu su Stovykloje dalyvaujančio vaiko atstovais pagal įstatymą ir šioje sutartyje nustatyti vaiko asmens duomenų ir atvaizdo saugojimo, tvarkymo, viešinimo ir perdavimo Savivaldybės administracijai (Sutarties vykdymo tikslais) tvarką. Ši tvarka turi būti nustatoma vadovaujantis Lietuvos Respublikos įstatymais, teisės aktais bei 2016 m. balandžio 27 d. ES Bendrojo duomenų apsaugos reglamentu (2016/679). Sutartyje turi būti tėvų sutikimas perduoti vaikų, dalyvaujančių Stovykloje, ir tėvų, pasirašančių sutartis, asmens duomenis (vaiko vardas, pavardė, amžius, tėvų vardas pavardė, parašas) Savivaldybės administracijai. Sutartyje taip pat turi būti nurodyta paslaugos kaina.
20. Informaciją apie konkursą teikia Savivaldybės administracijos Bendrojo ugdymo skyriaus (toliau – Bendrojo ugdymo skyrius) specialistai.
21. Pareiškėjas, rengdamas ir teikdamas stovyklų programas konkursui, privalo vadovautis šiais Nuostatais.
22. Reikalavimai paraiškų teikėjams:
22.1. valstybės lėšomis finansuojamos stovyklos su nakvyne galima maksimali vienos dienos vienam vaikui kaina 35 (trisdešimt penki) Eur, iš kurių 40 proc. (90 proc. vaikams, esantiems jautresnėje socialinėje situacijoje) finansuoja valstybė, o likusią dalį tėvai, vaiko atstovai ar kiti finansavimo šaltiniai; 
22.2. stovyklos su nakvyne vienos dienos kaina tėvams negali viršyti 21 (dvidešimt vieno) Eur; 
22.3. stovyklos su nakvyne vienos dienos kaina vaikų, esančių jautresnėje socialinėje situacijoje, tėvams negali viršyti 3,5 (trijų Eur 50 ct) Eur;
22.4. valstybės lėšomis finansuojamos stovyklos be nakvynės galima maksimali vienos dienos (8 valandų trukmės) vienam vaikui kaina 30 (trisdešimt) Eur, iš kurių 40 proc. (90 proc. vaikams, esantiems jautresnėje socialinėje situacijoje) finansuoja valstybė, o likusią dalį tėvai, vaiko atstovai ar kiti finansavimo šaltiniai. Jei numatoma 4 valandų per dieną stovyklos trukmė, valstybės lėšomis finansuojamos tokios stovyklos galima maksimali vienos dienos vienam vaikui kaina 15 (penkiolika) Eur, iš kurių 40 proc. (90 proc. vaikams, esantiems jautresnėje socialinėje situacijoje) finansuoja valstybė, o likusią dalį tėvai, vaiko atstovai ar kiti finansavimo šaltiniai;
22.5. stovyklos be nakvynės vienos dienos (8 valandų trukmės) kaina tėvams negali viršyti 18 (aštuoniolikos) Eur; 
22.6. stovyklos be nakvynės vienos dienos (8 valandų trukmės) kaina vaikų, esančių jautresnėje socialinėje situacijoje, tėvams negali viršyti 3 (trijų) Eur;
22.7. maksimali vienos dienos stovykloje kaina apima visas būtinas stovyklos organizavimo išlaidas (programa, nakvynė, maitinimas, darbo užmokestis ir pan.) ir turi būti skelbiama viešame stovyklos kvietime.
23. [bookmark: _Hlk42861576]Pareiškėjas įsipareigoja už gautas valstybės lėšas užimti pagal Nuostatų 22 punkto sąlygas ne mažiau kaip 15 vaikų 5 dienas, iš kurių ne mažiau kaip 15 proc. vaikų, esančių jautresnėje socialinėje situacijoje.
24. Stovyklai gali būti skiriama iki 5 000 (penkių tūkstančių) Eur. Prioritetas teikiamas pareiškėjui, kuris planuoja užimti didesnį vaikų, esančių jautresnėje socialinėje situacijoje, skaičių, parengta kokybiška, įdomi su įvairiomis veiklomis programa ir pateikta detali, pagrįsta išlaidų sąmata.

III SKYRIUS
STOVYKLŲ PRIORITETAI

25. Stovyklos atrenkamos vadovaujantis šiais prioritetais:
25.1. [bookmark: _Hlk505268224]užimti vaikai, esantys jautresnėje socialinėje situacijoje, kurie sudarys ne mažiau kaip 15 procentų visų Stovykloje dalyvaujančių vaikų;
25.2. užimta kuo daugiau vaikų mažesnėmis sąnaudomis;
25.3. numatyta ilgesnės trukmės veikla;
25.4. Stovykla skirta konkrečios amžiaus grupės vaikams;
25.5. Stovykla įgyvendinti numatomas kuo mažesnis tėvų (globėjų) indėlis;
25.6. įgyvendinant Stovyklą dalyvauja savanoriai, vyresnių klasių mokiniai;
25.7. didžioji dalis Stovyklos veiklų organizuojama gamtoje, gryname ore;
25.8. Stovyklos vykdytojas turi papildomų finansavimo šaltinių, partnerių, kurių indėlis į įgyvendinamą Stovyklą nurodomas paraiškoje;
25.9. [bookmark: _Hlk505346123]numatyta veiklų įvairovė, metodai ir priemonės, skatinančios vaikų gamtos pažinimą, fizinį aktyvumą, sveiką gyvenseną, kūrybą bei saviraišką, ugdančios socialines ir emocines kompetencijas, sudarančios galimybes atskleisti vaiko gabumus, gebėjimus.

IV SKYRIUS
STOVYKLŲ VYKDYTOJAI

26. Stovyklų vykdytojai gali būti švietimo, kultūros, sporto įstaigos, asociacijos, laisvieji mokytojai, kiti juridiniai asmenys, kurių nuostatuose (įstatuose, individualios veiklos pažymoje) nurodyta vaikų ir jaunimo švietimo, ugdymo, užimtumo arba stovyklų organizavimo, veikla. 
27. Stovyklos organizuojamos vadovaujantis:
27.1.  Vaikų turizmo renginių organizavimo aprašu, patvirtintu Lietuvos Respublikos švietimo ir mokslo ministro 2005 m. kovo 1 d. įsakymu Nr. ISAK-330 „Dėl Vaikų turizmo renginių organizavimo aprašo“;
27.2.  Vaikų vasaros poilsio stovyklų bendraisiais nuostatais, patvirtintais Lietuvos Respublikos švietimo ir mokslo ministro 2006 m. kovo 31 d. įsakymu Nr. ISAK-612 „Dėl Vaikų vasaros poilsio stovyklų bendrųjų nuostatų patvirtinimo“.
28. Stovyklai vadovauja stovyklos vadovas, kurį stovyklos organizavimo laikotarpiui skiria švietimo teikėjas. 
29. Stovyklos vadovas:
29.1. organizuoja stovyklos veiklą, atsako už jos rezultatus ir stovyklos programos įgyvendinimą;
29.2. užtikrina vaikų priežiūrą, saugą, sveikatą ir žalingų įpročių prevenciją;
29.3. skiria grupės vadovus atitinkančius Lietuvos Respublikos švietimo įstatymo 48 straipsnyje nustatytus reikalavimus (iki 15 vaikų grupei skiriamas vienas vadovas, 15 neįgalių vaikų – ne mažiau kaip 2 vadovus), atsižvelgdamas į stovyklos specifiką, mokinių amžių ir jų specialiuosius poreikius, kviečia savanorius, organizuoja jų instruktavimą vaikų sveikatos ir saugos klausimais;
29.4. sudaro su vaiko tėvais (įtėviais, globėjais, rūpintojais) sutartis, kuriose nurodomos šalių pareigos, teisės ir atsakomybė;
29.5.  užtikrina, kad stovykloje būtų laikomasi higienos taisyklių;
29.6. užtikrina kad stovykloje būtų laikomasi pedagogų etikos kodekso;
29.7. užtikrina, kad būtų tinkamai organizuotas vaikų maitinimas;
29.8. atsako už stovyklos sąmatos sudarymą, teisėtą ir tinkamą lėšų naudojimą;
29.9.  sudaro darbo laiko grafikus ir pildo darbo laiko apskaitos žiniaraščius;
29.10. pasibaigus stovyklai iki spalio 5 d. pateikia Savivaldybei stovyklos veiklos ataskaitą (-as). 
30. Stovyklos grupės vadovu turi teisę dirbti asmenys, atitinkantys Lietuvos Respublikos švietimo įstatymo 48 straipsnyje nustatytus reikalavimus.
31. Stovyklos grupės vadovas: 
31.1. rengia stovyklos programą ir atsako už jos vykdymą;
31.2. organizuoja vaikų grupėms edukacinius renginius, treniruotes, išvykas, ekskursijas, žygius, aktyvų ir turiningą laisvalaikį;
31.3. supažindina vaikus su saugos taisyklėmis;
31.4. atsako už vaikų priežiūrą, saugą ir sveikatą;
31.5. užtikrina žalingų įpročių prevenciją;
31.6.  užtikrina higienos taisyklių laikymąsi.

V SKYRIUS
DOKUMENTŲ PATEIKIMAS

32. Pranešimas apie paraiškų priėmimo sąlygas ir terminus skelbiamas Savivaldybės interneto svetainėje www.vilnius.lt.  Paraiškos teikiamos 10 kalendorinių dienų nuo pranešimo paskelbimo dienos. 
33. Paraiškos pateikiamos tik elektroniniu būdu per Savivaldybės elektroninių paslaugų valdymo sistemą www.vilnius.lt.
34. Konkursui privaloma pateikti šiuos dokumentus:
34.1. elektroninių paslaugų sistemoje užpildytą vaikų vasaros stovyklų konkurso elektroninę paraišką (1 priedas) (pildoma tiesiogiai prisijungus elektroninių paslaugų sistemoje);
34.2. užpildytą ir įstaigos vadovo pasirašytą vaikų vasaros poilsio stovyklų konkurso detalią paraišką (2 priedas) 
34.3. įstaigos ar organizacijos įstatų ar nuostatų išrašą (šis punktas netaikomas Savivaldybei pavaldžioms įstaigoms), pasirašytą vadovo (atitinkantį Nuostatų 25 punktą);
34.4. [bookmark: _Hlk506212750]dokumentus, įrodančius papildomą stovyklos finansavimą (jei toks finansavimas numatytas) iš savo ar partnerių, rėmėjų finansavimo šaltinių (pavyzdžiui: sprendimas, protokolas, garantinis raštas ar panašaus pobūdžio dokumentas).
35. Reikalavimai teikiant paraišką elektroniniu būdu:
35.1. elektroninė paraiška ir nuskaityti paraiškos priedai pdf formatu turi būti pateikti elektroniniu būdu per Savivaldybės elektroninių paslaugų valdymo sistemą www.vilnius.lt;
35.2. elektroninės paraiškos rinkmenos (failo) pavadinimas turi būti susietas su organizacijos, teikiančios paraišką, pavadinimu, t. y. turi būti organizacijos visas pavadinimas arba jo trumpinys;
35.3. paraišką per Savivaldybės elektroninių paslaugų valdymo sistemą turi teisę pateikti organizacijos vadovas arba jo įgaliotas asmuo. Jeigu paraišką teikia organizacijos vadovo įgaliotas asmuo, prie paraiškos turi būti pridėtas įgaliojimas.
36. [bookmark: OLE_LINK1]Pasibaigus paraiškų teikimo terminui, organizuojamas pirminis paraiškų vertinimas. Atlikdami pirminį paraiškų vertinimą, Bendrojo ugdymo skyriaus darbuotojai tikrina paraiškų atitiktį šiems formaliems konkurso reikalavimams:
36.1. ar paraiška pateikta iki paraiškų teikimo termino pabaigos;
36.2. ar paraiškos teikėjas turi teisę vykdyti vaikų ir jaunimo švietimo, ugdymo, užimtumo veiklą (ar atitinka Nuostatų 26 punktą);
36.3. ar paraiška pateikta pagal reikiamą formą.
37. Per 3 darbo dienas nuo paraiškų pateikimo termino pabaigos Bendrojo ugdymo skyriaus darbuotojai išsiunčia įstaigoms (organizacijoms), kurių paraiškos neatitinka Nuostatų 36.3 papunkčio reikalavimo, pranešimus, kuriuose nurodo esamus paraiškų trūkumus. Pranešimai siunčiami elektroniniu paštu. Įstaigos ir organizacijos per 3 darbo dienas nuo elektroninio laiško išsiuntimo gali pateikti trūkstamus dokumentus elektroniniu paštu.
38. Paraiškos, neatitikusios Nuostatų 36 punkte nurodytų reikalavimų, toliau nevertinamos.

VI SKYRIUS
STOVYKLŲ PROGRAMŲ VERTINIMAS

39. Paraiškos, atrinktos per pirminį paraiškų vertinimą, per 5 darbo dienas perduodamos nagrinėti ir vertinti Savivaldybės administracijos direktoriaus įsakymu sudarytai Vaikų vasaros stovyklų koordinavimo darbo grupei (toliau – Darbo grupė).
40. Darbo grupė vadovaujasi Vaikų vasaros stovyklų paraiškų vertinimo nuostatais, patvirtintais Savivaldybės administracijos direktoriaus įsakymu.
41. Darbo grupė vertina, atrenka ir siūlo Savivaldybės administracijos direktoriui finansuoti stovyklas, atlieka stovyklų įgyvendinimo priežiūrą, stovyklai skirtų lėšų panaudojimo kontrolę, pateiktos informacijos atitiktį faktinėms aplinkybėms, kilus abejonių gali pareikalauti papildomų dokumentų, įrodančių pateiktos informacijos tikrumą. 
42. Savivaldybės administracijos direktoriui pasirašius įsakymą dėl lėšų paskirstymo, konkurso rezultatai, informacija apie stovyklas ir jų vykdytojus, kuriems skirtas finansavimas, su kontaktais skelbiama Savivaldybės interneto svetainėje www.vilnius.lt.
43. Savivaldybės administracijos direktoriaus įsakymą dėl lėšų vaikų vasaros stovykloms vykdyti paskirstymo galima apskųsti Lietuvos Respublikos teisės aktų nustatyta tvarka
44. stovyklos vykdytojai, kuriems skirtas finansavimas, socialiniuose tinkluose, interneto svetainėse ar kitoje elektroninėje erdvėje privalo viešinti informaciją, susijusią su stovyklos vykdymu, t. y. skelbti informacija apie skirtą finansavimą, stovyklos aprašymą, nuotraukas ar vaizdo medžiagą iš organizuojamų renginių, stovyklos ataskaitas ir kitą aktualią informaciją. 

VII SKYRIUS
STOVYKLŲ FINANSAVIMAS

45. Savivaldybės administracija sudaro vaikų vasaros stovyklų finansavimo sutartis (3 priedas) su konkursą laimėjusiomis įstaigomis ir organizacijomis. Prie sutarties būtina elektroniniu būdu pateikti vaikų vasaros stovyklų patikslintą paraišką (4 priedas) ir vaikų vasaros stovyklos patikslintą veiklos planą (5 priedas).
46. Sutartys su įstaigomis, pavaldžiomis Bendrojo ugdymo skyriui, nesudaromos, tačiau minėtos įstaigos privalo elektroniniu būdu pateikti vaikų vasaros stovyklų patikslintą paraišką (4 priedas) ir vaikų vasaros stovyklos patikslintą veiklos planą (5 priedas). 
47. Finansavimą gavusiai organizacijai ar įstaigai nepasirašius sutarties per 15 kalendorinių dienų nuo oficialios konkurso rezultatų paskelbimų dienos, sprendimas dėl lėšų skyrimo jai yra atšaukiamas Savivaldybės administracijos direktoriaus įsakymu.
48. Lėšos skiriamos pagal užpildytą sąmatą (sąmatos forma BPF-1, patvirtinta Lietuvos Respublikos finansų ministro 2009 m. sausio 14 d. įsakymu Nr. 1K-006 „Dėl Lietuvos Respublikos valstybės biudžeto programų sąmatų ir pažymų apie valstybės biudžeto asignavimų pakeitimus formų patvirtinimo“).
49. Stovykloms organizuoti skirtos valstybės lėšos gali būti naudojamos toliau išvardytoms išlaidoms, susijusioms su mokinių dalyvavimu stovyklose, finansuoti ir kompensuoti:
49.1.  fizinių asmenų, dalyvaujančių įgyvendinant Stovyklos veiklas, darbo užmokesčiui ir su juo susijusiais privalomais mokėti mokesčiais;
49.2. mokinių dalyvavimo stovyklose išlaidoms finansuoti;
49.3. maitinimo, nakvynės išlaidoms;
49.4.  transporto išlaidoms, kurui;
49.5.  patalpų, tiesiogiai naudojamų stovyklos veiklos, nuomos ir komunalinėms, aplinkos ir kitoms išlaidoms veiklų įgyvendinimo laikotarpiu;
49.6. išlaidoms, kurios reikalingos stovyklos veikloms, prekėms ir paslaugoms įsigyti ar nuomoti.  
50.  stovykloms organizuoti skirtos valstybės lėšos negali būti naudojamos:
50.1.  rekonstrukcijos, remonto, statybos išlaidoms padengti ir ilgalaikiam turtui įsigyti;
50.2.  įsiskolinimams padengti;
50.3.  išlaidoms, susijusioms su lizingo, išperkamosios nuomos sutartimis;
50.4.  išlaidoms, skirtoms savivaldybės ir (arba) valstybės finansuojamų neformaliojo vaikų švietimo programoms, įskaitant ir formalųjį švietimą papildančio ugdymo programas, įgyvendinti;
50.5.  išlaidoms, kurios finansuotos iš kitų Lietuvos Respublikos valstybės biudžeto ar savivaldybių biudžetų lėšų, įskaitant Europos Sąjungos finansinės paramos ir kitos gaunamos finansinės paramos bei bendrojo finansavimo lėšas.

VIII SKYRIUS
ATSISKAITYMAS UŽ GAUTŲ LĖŠŲ PANAUDOJIMĄ IR STOVYKLŲ PRIEŽIŪRA

51. Finansavimą gavusios įstaigos (organizacijos) iki spalio 5 dienos už gautų lėšų panaudojimą atsiskaito Vilniaus miesto savivaldybei, pateikdamos biudžeto išlaidų sąmatos įvykdymo ataskaitą (forma Nr. 2, patvirtinta Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybės biudžetinių  įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“) bei lėšų panaudojimo ataskaitą (patvirtinta Lietuvos Respublikos švietimo, mokslo ir sporto ministro 2019 m. sausio 28 d. įsakymu Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“.
52. Už visos stovyklos įgyvendinimą atsiskaitoma iki spalio 5 dienos pateikiant:
52.1. biudžeto išlaidų sąmatos įvykdymo ataskaitą (forma Nr. 2, patvirtinta Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybės biudžetinių  įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“); 
52.2. [bookmark: _Hlk42867729]lėšų panaudojimo ataskaitą (patvirtinta Lietuvos Respublikos švietimo, mokslo ir sporto ministro 2019 m. sausio 28 d. įsakymu Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“);
52.3. pirminius finansinius dokumentus;
52.4. pirminių finansinių dokumentų kopijas (ne Bendrojo ugdymo skyriui pavaldžios įstaigos, organizacijos);
52.5. [bookmark: _Hlk42867762]stovyklos išlaidas patvirtinančių  dokumentų sąrašą (6 priedas);
52.6.  stovyklos veiklos ataskaitą (7 priedas, pildoma tiesiogiai prisijungus elektroninių paslaugų sistemoje); 
52.7. [bookmark: _Hlk42863903]stovykloje dalyvavusių vaikų tėvų patvirtinimus, kad stovyklos kaina tėvams atitiko šių nuostatų 21 punkte nustatytus kriterijus (8 priedas)
52.8. dokumentus, įrodančius papildomą stovyklos finansavimą (jei toks finansavimas buvo numatytas) iš savo ar partnerių, rėmėjų finansavimo šaltinių.
53. Biudžetinės įstaigos, pavaldžios Bendrojo ugdymo skyriui, šių Nuostatų 52.5, 52.6 ir 52.7 papunkčiuose išvardytus dokumentus pateikia Nuostatų 54 punkte nurodyta tvarka, Nuostatų 52.3 papunktyje nurodytus dokumentus pateikia biudžetinei įstaigai „Biudžetinių įstaigų buhalterinė apskaita“, o Nuostatų 52.1 ir 52.2 papunkčiuose nurodytų dokumentų pateikti nereikia. Įstaigos, pavaldžios Bendrojo ugdymo skyriui ir atliekančios savarankišką buhalterinę apskaitą, dokumentus teikia tiesiogiai Savivaldybės administracijos Apskaitos skyriaus Administracijos apskaitos  poskyriui.
54. Finansinės ir veiklos ataskaitos pateikiamos pdf formatu per Savivaldybės elektroninių paslaugų valdymo sistemą www.vilnius.lt.
55. Lietuvos Respublikos įstatymų nustatyta tvarka įstaiga ar organizacija privalo saugoti pirminius finansinius dokumentus.
56. Nepanaudotos lėšos iki einamųjų metų spalio 5 dienos turi būti grąžinamos į Savivaldybės administracijos sąskaitą.
57. [bookmark: OLE_LINK2][bookmark: OLE_LINK3]Lėšos turi būti naudojamos pagal sutartyje nurodytą sąmatą sutartyje nurodytai veiklai. Lėšos, panaudotos ne pagal sutartyje nurodytą sąmatą ne sutartyje nurodytai veiklai, Lietuvos Respublikos teisės aktų nustatyta tvarka išieškomos Savivaldybės administracijai. 
58. Jei finansavimą gavusi įstaiga ar organizacija piktybiškai ir sistemingai nepateikia finansinių ataskaitų apie lėšų panaudojimą ir nevykdo kitų reikalavimų, nustatytų finansavimo sutartyje, finansavimas gali būti sustabdytas, o lėšos teisės aktų nustatyta tvarka išieškomos Savivaldybės administracijai. 
59. Už šių Nuostatų nevykdymą ar netinkamą vykdymą jį įgyvendinantiems asmenims gali būti taikoma tarnybinė (drausminė) atsakomybė.

_______________________________________________
